**Ministru kabineta noteikumu projekta**

**“Grozījumi Ministru kabineta 2003. gada 8.aprīļa noteikumos Nr.158 “Kravas izsniegšanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa pārvadājumu likuma 39.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta Grozījumi Ministru kabineta 2003. gada 8.aprīļa noteikumos Nr.158 “Kravas izsniegšanas noteikumi” (turpmāk - Projekts) mērķis ir izslēgt neaktuālās tiesību normas, svītrot dublēšanos ar citiem normatīvajiem dokumentiem un neaktuālās atsauces.  Projekts paredz veikt grozījumus šādos Ministru kabineta 2003.gada 8.aprīļa noteikumu Nr.158 “Kravas izsniegšanas noteikumi” (turpmāk - Noteikumi) punktos:  1) Tiek svītrots Noteikumu 3.punkts, tādēļ ka sīksūtījumu pārvadājumi kā pārvadājumu veids vairs nepastāv. Sīksūtījumu pārvadājumus kā pārvadājumu veidu agrāk pārsvarā izmantoja fiziskās personas, lai nosūtītu personīgās mantas. Sīksūtījumu pārvadājumu nodrošināšanas process bija laikietilpīgs un resursu ietilpīgs, jo dzelzceļa infrastruktūras pārvaldītājam bija nepieciešams uzglabāt pārvadāšanai pieņemtos sīksūtījumus līdz tiek sakrāts nepieciešamais apjoms iekraušanai vagonā, pārvadāšanas ceļā bija jānodrošina šķirošanas punkti u.t.t. Savukārt, sīksūtījumu nosūtītājiem nebija citu alternatīvu kā izmantot dzelzceļa pakalpojumus. Līdz ar jaunu pārvadājumu veidu parādīšanos, nosūtītāji sāka izmantot tos, jo tie bija izdevīgāki finansiālajā un laika ziņā. Turklāt, nav pieprasījuma pēc šāda pakalpojuma no nosūtītāju puses. Arī pārvadātāju dzelzceļa kravu pārvadājumu tarifos šāds pakalpojums netiek piedāvāts. Līdz ar to ar sīksūtījumu pārvadāšanu saistītais regulējums vairs nav aktuāls.  2) Tiek papildināts Noteikumu 20. un 89. punkts, tiek svītrots 23., 24.punkts, jo mainījās vagonu parka struktūra attiecībā uz vagonu piederību, līdz ar ko mainījās izmantošanas nosacījumi un atbildības principi. Kopš Noteikumu stāšanā spēkā samazinājies dzelzceļam jeb pārvadātājiem piederošo vagonu skaits un ir pieaudzis privāto vagonu skaits. 20.punkts tiek papildināts, tādēļ ka ir nepieciešams precizēt, ka pēc pārvadājuma līguma pabeigšanas pārvadātājs nav atbildīgs par turpmākajām darbībām ar vagonu un turpmākās darbības tiek veiktas saskaņā ar tās personas norādījumiem, kuras valdījumā uz īpašuma tiesību vai cita tiesiskā pamatojuma atrodas vagons. 89.punktā papildinājums ir nepieciešams, lai pārvadātājs pēc pārvadājuma pabeigšanas varētu šos vagonus izmantot citam kravas pārvadājumam. 23. un 24.punkts tiek svītrots, jo Ministru kabineta 2020.gada 30.jūnija noteikumos Nr.424 “Pavadzīmes aizpildīšanas noteikumi dzelzceļa kravu pārvadājumos” (turpmāk – MK noteikumi Nr.424) vairs nav paredzēts veikt šajos punktos minētās atzīmes, bet pārvadājuma maksas iekasēšanas jautājums ir atkarīgs no vagona piederības un tiek regulēts ar citiem dokumentiem  3) Tiek svītrots 82., 91., 111.punkts, bet 90. punkts tiek izteikts jaunā redakcijā, lai Ministru kabineta noteikumos noteiktās tiesību normas attiecībā uz vagonu tīrīšanas vai mazgāšanas jautājumu nedublētos savā starpā un būtu aktuālas. 82.punkts tiek svītrots, jo 2002.gada 4.novembra Ministru kabineta noteikumu Nr. 506 “Noteikumi par kravu pieņemšanu pārvadāšanai pa dzelzceļu” 151.punktā ir noteikts, ka pārvadātājs nepārbauda, vai pārvadātājam nepiederošam vagonam ir veikta vagona tīrīšana vai apstrāde. 91.punkts tiek svītrots, jo 2003.gada 4.februāra Ministru kabineta noteikumos Nr. 70 “Dzelzceļa kravas pārvadājumu noteikumi”, 2003.gada 29.aprīļa Ministru kabineta noteikumos Nr. 226 “Noteikumi par bīstamo kravu pārvadāšanu pa dzelzceļu” un 2004.gada 22.aprīļa Ministru kabineta noteikumos Nr. 377 “Noteikumi par lejamkravu pārvadāšanu cisternās un bunkura pusvagonos” noteiktie gadījumi paliek regulēti bez šīs norādes, bet jaunā 90.punkta redakcija aizstāj gan veco, gan 111.punktā noteikto.  4) Tiek svītroti vārdi Noteikumu 128., 129.punktā , jo stājoties spēkā MK noteikumiem Nr.424 mainījās pavadzīmes veidlapa un pavadzīmes ailes ar nosaukumu “Dzelzceļa atzīmes” vairs neeksistē. Līdz ar to šajos punktos sniegtās atsauces vairs nav aktuālas. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa kravu pārvadātāji, kravu nosūtītāji un saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts nemaina tiesisko regulējumu vai pienākumus attiecībā uz tautsaimniecību, kā arī nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1951.gada 1.novembra Nolīgums par starptautisko dzelzceļa kravu satiksmi (SMGS) 2015.gada 1.jūlija redakcijā. SMGS Nolīguma teksta tulkojums latviešu valodā publicēts izdevumā “Latvijas Vēstnesis” 2010.gada 7.aprīlī, Nr.55 (4247). |
| 3. | Cita informācija | Nav. |

|  |  |  |
| --- | --- | --- |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1951.gada 1.novembra Nolīgums par starptautisko dzelzceļa kravu satiksmi (SMGS) 2015.gada 1.jūlija redakcijā. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| 20.punkts | SMGS 50.panta 8.paragrāfs | starptautiskās saistības tiek izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

Vīza: valsts sekretāre I.Stepanova